[{"text_idx": "#000000", "text": "Domekan, irailak 17, familia-lasterketa solidarioa izango da Larrondon (Loiu), eta bertan batzen den dirua IQUITANZ gobernuz kanpoko elkarteari emango diote. Lasterketa 11:00etan hasiko da eta 1,5 kilometro izango ditu; familiako edozein kidek egiteko modukoak. Lasterketak helburu bikoitza du: alde batetik, familiek elkarrekin kirola egitea bultzatzea; eta bestetik, ekimen solidarioei laguntzea. Iaz ere lasterketa egin zen Loiun, Zabaloetxen hain zuzen, eta bertan 500 lagunek hartu zuten parte."}, {"text_idx": "#000001", "text": "Lasterketa amaituta, jolasak eta ekintzak izango dira umeentzat, eta, besteak beste, bizikletak zozketatuko dira parte-hartzaileen artean, eta opariak eta jatekoak banatu. Izena emateak 10 euro balio ditu eta hemen egin daiteke. Dortsalak eguenean, irailak 14, jaso daitezke Loiuko liburutegian, 16:00etatik 20:00etara, eta barikuan, irailak 15ean, Larrondoko frontoian, 16:00etatik 20:00etara. Jasotako dirua aurreko lerroetan esandako elkarteari emango diote; elkarte horrek ekimenak egiten ditu garapen-bidean dauden herrialdeetan."}]